钦定古今图书集成/历象汇编/历法典/第056卷 > 图
## 钦定古今图书集成/历象汇编/历法典/第056卷 > 图

中交即月在南初亏东北于时月自行为一百六十三度三十三分

多禄某歌白泥两算同

均数为一度二十三分

未满半周一百八十度故用减法

第二食〈歌白泥所记〉六千二百二十二年，为“正德四年己

巳”，日躔实沈宫二十一度。六月。〈实建酉之月〉初二日子正
后二十四刻一分。

顺天府“时刻不见。” 食甚。

月食十二分之八，在阴历正交，即月在北，初亏东南。
于时月自行为一百五十九度五十五分。

两食时月自行差止三度半，可勿论。其日躔前后相
距不等。然多禄某所测，太阳最高为实沈六度，所用
食时，日躔在最高前三十度；弱歌《白泥》时最高在鹑
首五度，所用食时，日躔在最高前十四度。两距之较
虽十六度，以最高旁近度距地心之数为差微，即地
景大小无二，亦可勿论。

今论两“食时之月，自行略等，太阴距地心之度分略
等，则所差者在食分也，为十二分之一。”

计两食之中积为平年。〈三百六十五日〉一千六百八十三年
八十八日九十刻○五分。或六十一万四千三百八
十三日九十刻○五分，得交会。〈即朔望〉二万○八百○
五会，《交终》则二万二千五百七十七周外，馀一百七
十九度二十四分

后食大于前食，为十二分之一。月体之径于天度略为三十分，则食差为二分三十秒。交前后之纬距二分三十秒，其经度为三十分。次食既大于前食即近交，其较半度则未满半周之较为三十分。查表求两食之两均数，一加一减，其较二十一分。以减三十分，得九分，为不及半周之数。实馀一百七十九度五十一分。

上文推定。

“依巴谷” 及多禄某先后推定，见本篇第四。

月交会五千四百五十八，则交终五千九百二十三。
依此。用三率法，以“交会率。”〈二千九百有奇〉为法中积日为实
而一，得二万○八百○五会。再用三率法，以交终为
法而一，得二万二千五百七十七交半。

置交数。〈二二五七七半〉以三百六十乘之以会数。〈二○八○五〉而
一得一会时。〈二十九日有奇〉交行之度分。

又以会数。〈五四五八〉为一率交数。〈五九二三〉为二率一日之太
阴平行。

一十二度，一十一分，二十七秒。

为三率，求得一十三度一十三分四十六秒，为一日
交行之度。以日求月求年，准此法。

论交行第十六

“交行有二：一顺经度行，一逆经度行。”顺行者，月平行
一日一十三度一十三分四十六秒，是为月行距交
之度，则以交为界。又如前定，月平行一日一十三度
一十分三十五秒○五微，是为月行距宫次或节气
之度，则以宫次或节气为界，两数之较，得三分一十
一秒，是则两交一日逆行之数，所谓罗计行度也。顺
行者，如《七政》右旋，自西而东。逆行者，如《宗动》左旋，自
东而西。右旋者，先降娄，次大梁；左旋者，先《元枵》，次星
纪。故月行两界，一为定界，一为不定界。定者，宫次如
娵訾等，节气如冬至等。不定者，谓正中二交也。两界
则两数，其较则为不定界之行。分不定界之数，大于
定界之数。故累积其较，则与月行相背矣。

交有平行，又有自行，与日月相似。自行有迟有疾。黄
白二道之相距，亦时多时少，古来未觉有此《苐谷》。累
年密测，得交行，惟朔望时无加减。